Antrag auf Pacht von Land
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

9087 AD 186 Arsinoite

Λογγινίᾳ Σεμπρωνίᾳ διὰ φροντιστοῦ Νιννάρου[^a1] τοῦ καὶ Πτολεμαίου Ἰσιδώρου παρὰ Πνεφερῶτος Πεταῦτος ἀπὸ κώμης Καρανίδος. βούλομαι μισθώσασθαι εἰς ἔτη τρία σπορὰς τρεῖς ἀπὸ τοῦ ἐνεστῶτος κϛ ἔτους τὰς ὑπαρχούσας σοι περὶ κώμην Βακχιάδα[^a2] κλήρου κατοικικοῦ ἐν μιᾷ σφραγίδι ἀρούρας ε τόπου Κετεκεμ λεγομένου, ἐκφορίου κατʼ ἔτος τῶν ὅλων ἀρουρῶν πυροῦ ἀρτάβας εἴκοσι δύο ἥμισυ γίνονται πυροῦ ἀρτάβαι κβ ? μέτρῳ ἑξαχοινίκῳ Σαραπὼς ὁ [?] τοῦ[^a3] Ταβει, τῶν σπερμάτων ὄντων πρὸς τὸν Πνεφερών, τῶν δημοσίων πάντων πρὸς τὴν Λογγινίαν τὰ δὲ γεωργικὰ ἔργα πάντα ἐπιτελέσω τῷ δέοντι καιρῷ καὶ μετὰ τὸν χρόνον ἀποδώσω τὸν κλῆρον ἀπὸ θρύων καλάμου, ἐὰν φαίνηται μισθῶσαι[^a4] ἐπὶ τοῖς προκειμένοις. Πνεφερὼς Πεταῦτος μεμίσθωμαι καθὼς πρόκειται. Νεῖλος ὁ καὶ Ἀχιλλᾶς[^a5] ἔγραψα ὑπὲρ αὐτοῦ ἀγραμμάτου. ἔτους κϛ Μάρκου Αὐρηλίου Κομμόδου Ἀντωνείνου Καίσαρος τοῦ κυρίου. Μεσορὴ κϛ.

[^a1: Νιννάρου | [...]ννάρου]

[^a2: Βακχιάδα | Βακχιάδεν]

[^a3: Σαραπὼς ὁ τοῦ | σαραπ[...]ασοτου]

[^a4: μισθῶσαι | μισθώσασθαι]

[^a5: Ἀχιλλᾶς | Ἀφ[...]λλᾶσ]